Jy sal n uroloog vir 'n ondersoek moet konsulteer. Dit is moontlik dat jy 'n swaminfeksie van die skrotum het, maar ander toestande soos ekseem moet ook uitgeskakel word. Metaboliese toestande, soos diabetes en 'n onderaktiewe skildklier kan ook kroniese swaminfeksie veroorsaak en die uroloog sal hierdie twee moontlikhede ook moet ondersoek.
Die menslike papiloomvirus het nie 'n duidelike opsigtelike presentasie op die manlike genitalia nie en dus kan jy onwetend die virus aan jou vrou oordra. Dit is uiters belangrik dat jou vrou 'n ginekoloog vir 'n papsmeer konsulteer. 'n Papsmeer is uiters belangrik om servikale kanker vroegtydig op te tel. Daar is 'n duidelike verbintenis tussen infeksie met die menslike papiloomvirus en servikale kanker.